Danu

Danu eller Dana er en gudinne i irsk mytologi. Hun er er en rekonstruert modergudinnen til folket eller stammen Tuatha Dé Danann (oversatt fra gammelirsk som «Folket til gudinnen Danu»). Selv om den først og fremst blir sett på som en forfedrefigur, assosierer noen viktorianske kilder henne også til jorden og fruktbarhet, sammenlignbar med greske Demeter.Squire, Charles ([1905] november 2007): Celtic Myth and Legend, Poetry and Romance (opptrykk.). Forgotten Books. ISBN 978-137500959-1; s. 34. Sitat: «Danu herself probably represented the earth and its fruitfulness, and one might compare her with the Greek Demeter. All the other gods are, at least by title, her children.»

Etymologi 
Genitivsformen av «Danu» er Danann, og dativ Danainn.

Den hypotetiske navnformen av navnet, *Danu, finnes ikke i noen irsk tekst fra middelalderen, men er snarere en rekonstruksjon av moderne forskere basert på genitiv Danann (også stavet Donand eller Danand), som er den eneste formen som attesteres i den primære kilder (eksempelvis i samlenavnet til de irske gudene, Tuatha dé Danann, «Folket til gudinnen Danu»). I irsk mytologi er Anu (noen ganger skrevet som Anann eller Anand) en gudinne. Hun kan være en distinkt gudinne i seg selvMacKillop, James (1998): Dictionary of Celtic Mythology. Oxford, UK: Oxford University Press. ISBN 0-19-280120-1; s. 10, 16, 128. eller et alternativt navn for Danu, i så fall kan Danu være en sammentrekning av *di[a] Anu («gudinnen Anu»).

Gammelirske former – nominativ  danu, genitiv danann, dativ danainn antyder før-irske *Danona, som kan inneholde endelsen -on- «stor» (som i Matrona, «Store mor», Maqonos/Maponos, «Store sønn», og Catona, «Store krig» (en tittel på krigsgudinnen).

Etymologien til navnet har vært et spørsmål om mye debatt siden 1800-tallet, med noen tidligere forskere (som KöblerKöbler, Gerhard, (2000): Indogermanisches Wörterbuch, 3. utg., s. 181. og Pokorny Pokornys, Julius (1959): Indogermanisches etymologisches Wörterbuch. Inngang 313.) som favoriserte en kobling med den vediske vanngudinnen Dānu, hvis navn er avledet fra den urindoeuropeiske rotordet *dʰenh₂ – «å løpe, å flyte, flytende vann», som også kan ligge bak det oldtidsnavnet på elven Donau, Danuuius – kanskje av keltisk opprinnelse, selv om det også er mulig at det er et tidlig skytisk lånord fra keltisk.Koch, John, red. (2006): Celtic Culture: A historical encyclopedia. ABC-CLIO; s. 569. Andre elver med likelydende navn er Dnestr, Dnepr og Don.

Den amerikanske lingvisten Eric P. Hamp har avvist de tradisjonelle etymologiene i sin undersøkelse fra 2002 av navnet Danu, og foreslo i stedet at *Danu er avledet fra samme rot som latinske bonus«bonus (n.)», Online Etymology Dictionary (gammellatinske duenos) fra urindoeuropeisk *dueno- «god», via en urkeltisk nominativ entall n-stamme *Duonū («aristokrat»).Hamp, Eric (2002): «The Dag(h)d(h)ae and his relatives», i: Sawicki, L.; Shalev, D. (reds.): Donum Grammaticum: Studies in Latin and Celtic linguistics in honour of Hannah Rosen. Peeters; s. 163–169.

 I mytologien 
Danu har ingen bevarte myter eller legender knyttes til henne i noen av de bevarte irske tekstene fra middelalderen.

 Tilnærmet samsvar med Anu og Danand i irske tekster 
Sanas Cormaic (også kjent som Cormac's Glossary), en tekst som går forut Lebor Gabála Érenn (se nedenfor), navngir gudinnen Anu som gudenes mor:

«Ana - mor til gudene i Irland; vel matet hun gudene».

Den nærmeste figuren i irske tekster til en Danu ville da være Danand, datter av Delbáeth. I Lebor Gabála Érenn («Boken om erobringene av Irland») er det bemerket at Tuatha Dé Danann får navnet sitt fra Danands tre sønner: Brian, Iuchar og Iucharba. Disse tre kalles «Dannans guder». Macalister, R.A. Stewart, red. (1941): Lebor Gabála Érenn [The Book of the Taking of Ireland] (in Old Irish and English). Dublin, IE: Irish Texts Society / Educational Company of Ireland.

 Walisiske paralleller 
Hun har mulige paralleller med den walisiske legendariske figuren Dôn i middelalderfortellingene om Mabinogion, som de fleste moderne forskere anser for å være en mytologisk modergudinne.O'hOgain, Dáithí (1999): The Sacred Isle: Belief and religion in pre-Christian Ireland (1. utg.). Woodbridge: Boydell. ISBN 9780-8511-5747-4; s. 65.

Dôns kjønn er imidlertid ikke spesifisert i Mabinogion, og noen walisiske oldtidsforsker fra middelalderen antok at Dôn var mann.Bartrum, Peter C. (1993): A Welsh Classical Dictionary: People in history and legend up to about a.d. 1000. Aberystwyth, Wales: National Library of Wales; s. 230-231.

 Referanser 

 Eksterne lenker 
 Assosiasjoner mellom den walisiske Dôn og den irske Dana, Shadow Drake

Kategori:Irsk mytologi
Kategori:Keltisk mytologi

nl:Ana (godin)#Andere namen en conflatie